150 



at den anvendte Arbeidsmængde tildeels kan være bleven benyt- 

 tet til at afslide noget Metal, kan ikke forandre Forholdet det 

 ringeste , da den derpaa anvendte Kraft ikke selv kan være 

 bleven opslidt, men tvertimod ligesaa fuldt som den øvrige 

 Arbeidsmængde maa være bleven omformet til Varme. See vi 

 derefter hen til de enkelte Forsøg i en og samme Række, saa 

 afvige de dog endeel fra Middeltallet for den hele Række, og 

 derfor troer. jeg, at Sandheden kommes nærmest, naar man 

 tager Hensyn til alle Forsøgene. Multiplicere vi derfor Resul- 

 taterne af de enkelte Rækker af Forsøg med Antallet af Forsøg 

 i hver Række , adderer derpaa disse og dividerer det Hele med 

 det fulde Antal af Forsøg, saa finde vi Tallet = 1352,6; for- 

 mindske vi da dette Tal lidt paa Grund af de stedfundne Vibra- 

 tioner under Forsøgene, saa bliver Resultatet, at 1352 Arbeids- 

 Eenheder ere ligestore med en Varme-Eenhed*). — Det er altsaa 

 beviist , at naar den tabte Arbeidsmængde alene frembringer 

 Varme, saa vil der udvikles een Varme-Eenhed for hver 1352 

 Arbeids-Eenheder, der tabes, uafhængigt af de Legemer, hvor- 

 ved dette finder Sted (den Feil, som endnu kan hefte ved det 

 fundne Tal, kan kun være lille, og her er den i ethvert Tilfælde 

 uden Betydning). See vi derefter hen til Joules Forsøg over 

 Varmeudviklingen ved Magneto-Electricitet , som viste , at den 

 var proportional med den til Maskinen meddeelte bevægende 



*) Paa Resultatet af mine egne Forsøg, som findes meddeelt i Vidensk. 

 Selskabs Skrifter, 5te Række, 2det Bind, p. 146, kan jeg med Hensyn 

 til den nøiagtige Bestemmelse af det Antal Arbeids-Eenheder, som svare 

 til een Varme-Eenhed, kun lægge mindre Vægt, da det i sig selv er 

 rimeligt at antage , at nogen Udvidelse af Skinnerne har fundet Sted 

 formedelst den trækkende Kraft, hvormed Slæden blev bevæget, og at 

 denne Udvidelse efterhaanden har tabt sig samtidigt med Udvidelsen 

 ved Varmen. Resultatet var, som det vil erindres, at 1185,4 Pund Fod 

 var lig een Varme-Eenhed. Efter mine første Forsøg, som jeg med- 

 deelte i Aaret 1843, var Resultatet endnu mindre; af de i Afhandlingen 

 meddeelte Oplysninger fremgaaer nemlig, som Middeltal af de angivne 

 10 Rækker af Forsøg, at 1014 Arbeids-Eenheder skulde være lig een 

 Varme-Eenhed; men her har den paapegede Udvidelse ved Trækket 

 sandsynligviis ogsaa været forholdsviis større. 



